Schmira

Schmira estas (de julio 1950) kvartalo de Erfurto, Germanujo situante sur alteco de ĉ. 280 metroj sudokcidente de la urbokerno en sinkvalo ĉe la deklivo de la konka kalkaltebenaĵo de Alach. Ĝiaj ĉirkaŭaĵoj estas senarbaraj kaj tipigitaj de la Turingia Baseno. Ĝin konsistigas uesta malnova vilaĝo kaj eosta loĝada zono kiu rekte najbaras Brühlervorstadt. Ĉelimaj vilaĝoj estas Frienstedt (okcidente), Bindersleben (norde), Hochheim (oriente) kaj Bischleben-Stedten (sude). Fine de 2020 loĝis en Schmira 947 uloj.

 Historio 
La unua dokumenta mencio estis en la jaro 1243-a. Restoj de klostra muraro ueste de la nuna Nikolao-kirko atestas tamen pli fruan setliĝon. En 1280 en dokumento pri Kapellendorf aperas la nomo Günter von Schmira (kune kun Heinrich von Kirchberg kaj la nomo de la kuracisto Konrad von Herbsleben). Ĝis 1665 la vilaĝon posedis la wettin-oj (ernestidoj), poste - kiel ankaŭ Erfurto mem - la majencanoj. Jam en 1485 la urbo Erfurto estis vilaĝa luprenanto. Kiam fariĝis administra reformo de la Erfurta Ŝtato en 1706, la anoj de Schmira iĝis subuloj de la administradujo de Alach. Post sekulariĝo en 1803 ĝi prusiiĝis (ĝis 1945). Du bienegoj (de la erfurtaj Ciriaka kaj Martena konventoj) estis transprenitaj fare de la prusia eklezia-lerneja fonduso. En 1363 estis legacinta la erfurta senatano Dietrich von Topfstedt grandan vitejon kaj bienon en Schmira al la cistercianinoj de Sankta Marteno. 

En la 1.7.1950 ĝi definitive iĝis parto de Erfurto.Gemeinden 1994 und ihre Veränderungen seit 01.01.1948 in den neuen Ländern, Verlag Metzler-Poeschel, Stuttgart, 1995, ISBN 3-8246-0321-7, eldonis: Statistisches Bundesamt

 Ekonomio kaj infrastrukturo  
Ĉi tie plej gravas la servoj dume industrio mankas: ekz. la flughaveno Erfurt-Weimar (je distanco de 4 km pli norde), la foiro de Erfurto kaj la televidkanalo KiKA. 
Lia iama federacia ŝoseo B 7 proksimas; ĝi kondukas onin al Gotao kaj al la aŭtoŝoseo A 71 (gxis Sangerhausen respektive Schweinfurt) tra la enirejo Erfurt-Bindersleben. Ĝis 1967 Schmira ĝuis propran haltejon ĉe la fervojlinio inter Erfurt-Nord kaj Nottleben. Nuntempe busa servo anstataŭas kaj, je distanco de 500 metroj pli oriente, la finhaltejo de la tramo n-ro 2.

 Vidindaĵoj kaj societoj 
Belis la protestantisma preĝejo Sankta Nikolao (unua mencio ĉ. la jaro 1315). 
La sportklubo Sportverein SV Schmira havis en 2012 ses dekojn da membroj por piedpilko, kegloludado, gimnastiko. Sportejo kun lumigsistemo kaj kegloludejo disponas.hejmpaĝo Aktivas ankaŭ karnavalsocietoj  Schmiraer Carnevals-Verein, la kirmesorganizantoj Kirmes-Verein Schmira kaj la fajrobrigadapogantoj de  Feuerwehrverein Schmira. 

 Gefiloj 
 Fritz Henning (1917-2005), kapitano"Fritz Hennig" - ĉe: u-bootarchiv.de

 Eksteraj ligiloj 

 historiaj kaj situaj informoj 

 Notoj 


Kategorio:Urbopartoj de Erfurto